Byrettens dom om overtrædelse af færdselslovens § 117 d, jf. § 56, stk. 1, § 117 d, stk. 2, jf. § 56, stk. 1 og § 118, jf. § 80, stk. 1, ændres, således at tiltalte straffes med fængsel i 40 dage, og således at... Vis mere
Ret: Østre Landsret (2. instans)
Faggruppe: Straffesag — Bødesag
Sagsemner: Færdsel;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 5. september 2011 af Østre Landsrets 13. afdeling

(landsdommerne Anne Louise Bormann, Gitte Rubæk Pedersen og Camilla Lorenz (kst.).

13. afd. a.s. nr. S-1541-11:

Anklagemyndigheden

mod

Tiltalte

(CPR nr. (Født 1981))

(advokat Kjeld Henriksen, besk.)

Glostrup Rets dom af 26. april 2011 (15-5486/2009) er anket af Tiltalte med påstand om

formildelse, navnlig således at der idømmes en betinget dom med vilkår om afvikling af

samfundstjeneste.

Anklagemyndigheden har tillige anket dommen med påstand om skærpelse.   

Anklagemyndigheden har fremsat begæring om, at anklageskriftets forhold 1 henføres til

færdselslovens § 117 a, stk. 1. Tiltalte har protesteret herimod.

Tiltalte har ikke personligt givet møde i landsretten.

Ud over de afgørelser, der er nævnt i byrettens dom, er tiltalte tillige straffet ved Næstved

Rets dom af 17. september 1998 blandt andet for overtrædelse af straffeloven og færdsels-

lovens § 56, stk. 1, med fængsel i 6 måneder.



/

- 2 -

Anklagemyndigheden har oplyst, at tiltalte har fået udstedt kørekort den 23. november

2009.

En henføring af forhold 1 til færdselslovens § 117 a, stk. 1, der i øvrigt ville kræve en æn-

dret gerningsbeskrivelse, må anses for en udvidelse af tiltalen, som mod tiltaltes protest,

ikke kan tillades.

De to af tiltalte erkendte kørsler uden at have erhvervet kørekort, der foreligger til samtidig

påkendelse, må efter tiltaltes forstraffe anses som 8. gangs tilfælde. Herefter fastsættes

straffen for disse til fængsel i 40 dage. Der findes ikke grundlag for at gøre straffen betin-

get med vilkår om afvikling af samfundstjeneste.

Bøden for at have kørt uden at anvende sikkerhedssele fastsættes til 500 kr. jf. færdselslo-

vens § 118, stk. 4, jf. stk. 1, jf. § 80, stk. 1. Forvandlingsstraffen er fængsel i 4 dage.

T h i  k e n d e s  f o r  r e t :

Byrettens dom i sagen mod Tiltalte ændres, således at han straffes med fængsel i 40 dage,

og således at han skal betale en bøde på 500 kr.

Forvandlingsstraffen for bøden er fængsel i 4 dage.

Tiltalte skal betale sagens omkostninger for landsretten.



/